Max eerste in Seb se laaste renMax Verstappen vier sy oorwinning in Abu Dhabi. Foto: Twitter. Max Verstappen het vandag vir die 15de keer hierdie seisoen vir ŉ vuurwerkvertoning gesorg toe hy met die louere in Abu Dhabi weggejaag het. Die Red Bull-renjaer het van begin tot einde voorgeloop en dit is sy derde oorwinning op ŉ streep in die hoofstad van die Verenigde Arabiese Emirate nadat die geruite vlag ook in 2020 en in 2021 vir hom geswaai is. Die groot stryd was egter om die tweede plek tussen Sergio Perez en Charles Leclerc – nie net in die wedren nie, maar ook op die jaerspunteleer. Red Bull se strategie was ŉ bykomende kuipstop vir Perez sodat hy met nuwer bande meer slaankrag teen die einde van die wedren sou hê om vir Leclerc in te haal. Die Mexikaanse renjaer het sy bes probeer, maar die Ferrari-man het genoeg skietgoed gehad om nie net sy plek op die baan te verdedig nie, maar ook tweede oor die wenstreep te jaag. In die proses het hy vir Perez met drie punte op die jaerspunteleer geklop. His 15th(!) win of the year ????@Max33Verstappen caps an outstanding season with a lights to flag victory in AbuDhabi! #AbuDhabiGP #F1 pic.twitter.com/Nh1Y9LLjn5 — Formula 1 (@F1) November 20, 2022 “Ek het 110% van die begin tot die einde gegee,” het Leclerc ná die afloop van die wedren gesê. “Ek het geweet dat ŉ ander strategie die enigste manier sou wees om vir Sergio te klop. Ek hoop van harte dat ons volgende jaar ŉ bietjie meer woema sal hê sodat ons ook die wêreldkampioenskap in ons visier kan hê.” Op sy beurt is Perez tevrede met sy vertoning. “Dit is hoe dinge maar soms uitwerk. Ek het my beste probeer en ek is seker dat ons volgende jaar sterker as ooit sal wees.” Sebastian Vettel waai vir sy ondersteuners. Hy het sy laaste wedren in die tiende plek afgesluit. Foto: Twitter. Dan het Sebastian Vettel tiende in sy laaste F1-wedren geëindig. Hy sluit die seisoen in die 11de plek op die jaerspunteleer af. “Ek het die wedren geniet, selfs al het ons met tye met ons strategie gesukkel. Tog wil ek almal vir hul ondersteuning bedank – daar was soveel vlae en plakkate. Ek dink ek gaan F1 baie meer mis as wat ek aanvanklik gedink het,” het die 35-jarige Duitser gesê. “Die afgelope twee jaar was ŉ teleurstelling vir my op die renbaan, maar ek wil soveel ander dinge ervaar. Ek wil graag hê dat die ander renjaers die goeie werk moet voortsit, maar ek weet ook dat daar belangriker dinge in die lewe is as om in sirkels rond te jaag.” A final flourish for Seb! #AbuDhabiGP #DankeSeb pic.twitter.com/X4NrZBQxZF — Formula 1 (@F1) November 20, 2022 Uitslae: Jaerspunteleer: Vervaardigerspunteleer: